《挽卢宜人二首》
宋代·王庭圭

高风林下闺门里，几岁长斋绣佛前。夫子雄才尹天邑，清魂独乐上蓬仙。

化为双鹤何方客，来置束刍南郡贤。会致送车填广陌，他时彤史亦须编。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。